Diari Oficial de la Generalitat Valenciana


Sumari del DOGV 3449, del 08-03-1999 (1999/1814)

RESOLUCIÓ de 21 de gener de 1999, de la Universitat d'Alacant, per la qual es nomenen funcionaris de carrera de l'escala de gestió de la Universitat d'Alacant.
---------------------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/1814


Organisme emissor
:   Universitat d'Alacant

Tipus de document
:   Resolució

RESOLUCIÓ de 21 de gener de 1999, de la Universitat d'Alacant, per la qual es nomenen funcionaris de carrera de l'escala de gestió de la Universitat d'Alacant. [1999/M1814]
  
Vista la proposta formulada pel tribunal qualificador de les proves selectives per a ingressar en l'escala de gestió de la Universitat d'Alacant, convocades per la Resolució de 16 d'octubre de 1997 (DOGV de 17 de desembre), i verificada la concurrència dels requisits exigits en les bases de la convocatória.
  
Aquest Rectorat, d'acord amb el que disposa l'article 176 de l'Estatut d'aquesta Universitat, aprovat pel Decret de 22 de juliol de 1985 (DOGV de 26 de setembre) i a proposta del tribunal qualificador, resol:
  
Primer
  
Nomenar funcionaris de l'escala de gestió de la Universitat d'Alacant els aspirants aprovats que s'indiquen en l'annex d'aquesta resolució, ordenats d'acord amb la puntuació final obtinguda.
  
Segon
  
La presa de possessió s'ha de fer davant el rector de la Universitat en el termini d'un mes, comptador a partir del dia següent al de la publicació d'aquesta resolució en el Diari Oficial de la Generalitat Valenciana.
  
Tercer
  
D'acord amb el que disposa l'article 13 del Reial Decret 598/1985, de 30 d'abril, i l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques, el personal objecte d'aquest nomenament, per a prendre possessió, haurà de fer la declaració a què es refereix el primer dels preceptes citats o l'adopció o sol·licitud de compatibilitat previstes en l'article 10 de la Llei 53/1984.
  
Quart
  
La diligència de presa de possessió s'haurà de formalitzar d'acord amb el que disposa la Resolució de la Secretaria d'Estat per a l'Administració Pública de 29 de maig de 1985 (BOE de 24 de juny), per la qual s'estableix el model de títol de funcionaris. S'ha d'enviar model F.2.R. de formalització de la presa de possessió, al Registre Central de Personal de la Direcció General de la Funció Pública per a la corresponent inscripció de la presa de possessió.
  
Cinqué
  
Contra aquesta resolució, que esgota la via administrativa, les persones interessades poden interposar, amb la comunicació prèvia al rector, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia següent al de la data de publicació d'aquesta resolució en el Diari Oficial de la Generalitat Valenciana, d'acord amb el que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i articles 57.2 f) i 58.1 de la Llei de la Jurisdicció Contenciosa Administrativa (disposició onzena de la Llei 30/1992).